DEĊIŻJONI TAL-KUMITAT POLITIKU U TA' SIGURTÀ EUPT/2/2007
tat-18 ta’ Diċembru 2007
dwar il-ħatra tal-Kap tat-Tim ta' l-Ippjanar ta' l-Unjoni Ewropew (EUPT Kosovo)
(2007/888/PESK)
IL-KUMITAT POLITIKU U TA’ SIGURTÀ,
Wara li kkunsidra t-Trattat dwar l-Unjoni Ewropea u b’mod partikolari t-tielet paragrafu ta' l-Artikolu 25 tiegħu,
Wara li kkunsidra l-Azzjoni Konġunta tal-Kunsill 2006/304/PESK ta' l-10 ta’ April 2006 dwar l-istabbiliment ta' Tim ta' Ppjanar ta' l-UE (EUPT Kosovo) fir-rigward ta' operazzjoni possibbli ta' l-UE għall-maniġġar ta' kriżijiet fil-qasam ta' l-istat tad-dritt u f'oqsma oħrajn possibbli fil-Kosovo (1), u b' mod partikolari l-Artikolu 6 tagħha,
Wara li kkunsidra l-Azzjoni Konġunta tal-Kunsill 2007/778/PESK tad-29 ta’ Novembru 2007 li temenda u testendi l-Azzjoni Konġunta 2006/304/PESK dwar l-istabbiliment ta' Tim ta' Ppjanar ta' l-UE (EUPT Kosovo) fir-rigward ta' operazzjoni possibbli ta' l-UE għall-maniġġar ta' kriżijiet fil-qasam ta' l-istat tad-dritt u f'oqsma oħrajn possibbli fil-Kosovo (2),
Billi:
L-Artikolu 6 ta' l-Azzjoni Konġunta 2006/304/PESK jipprevedi lill-Kunsill jawtorizza lill-Kumitat Politiku u ta' Sigurtà jieħu d-deċiżjonijiet relevanti skond l-Artikolu 25 tat-Trattat, inkluża d-deċiżjoni, fuq proposta mis-Segretarju Ġenerali/Rappreżentant Għoli, li jaħtar Kap tat-Tim ta' Ppjanar ta' l-UE (EUPT Kosovo).
Is-Segretarju Ġenerali/Rappreżentant Għoli ppropona l-ħatra ta’ Roy REEVE,
IDDEĊIEDA KIF ĠEJ:
Artikolu 1
Roy REEVE hu b'dan maħtur Kap tat-Tim ta' Ppjanar ta' l-UE (EUPT Kosovo) fir-rigward ta' operazzjoni possibbli ta' l-UE għall-maniġġar ta' kriżijiet fil-qasam ta' l-istat tad-dritt u f'oqsma oħrajn possibbli fil-Kosovo.
Artikolu 2
Din id-Deċiżjoni għandu jkollha effett fl-1 ta’ Jannar 2008.
Din għandha tapplika sal-31 ta’ Marzu 2008.
Magħmula fi Brussell, 18 ta’ Diċembru 2007.